VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL VALSTYBINĖS MAISTO IR VETERINARIJOS TARNYBOS DIREKTORIAUS 2015 M. RUGSĖJO 4 D. ĮSAKYMO NR. B1-838 „DĖL EKSPORTUOJAMŲ ŪKINIŲ GYVŪNŲ KARANTINAVIMO TVARKOS APRAŠO PATVIRTINIMO “ PAKEITIMO

2022 m. kovo 1 d. Nr. B1-150

Vilnius

Vadovaudamasis Lietuvos Respublikos veterinarijos įstatymo 6 straipsnio 1 dalies 3 ir 6 punktais,

p a k e i č i u Eksportuojamų ūkinių gyvūnų karantinavimo tvarkos aprašą, patvirtintą Valstybinės maisto ir veterinarijos tarnybos direktoriaus 2015 m. rugsėjo 4 d. įsakymu Nr. B1-838 „Dėl Eksportuojamų ūkinių gyvūnų karantinavimo tvarkos aprašo patvirtinimo“:

1. Pakeičiu 6 punktą ir jį išdėstau taip:

„6. Ūkio subjektas, siekiantis vykdyti eksportuojamų ūkinių gyvūnų karantinavimo veiklą, Valstybinės maisto ir veterinarijos tarnybos teritoriniam padaliniui turi pateikti prašymą dėl veterinarinio patvirtinimo, dokumentus, nurodytus Valstybinės veterinarinės kontrolės subjektų, išskyrus maisto tvarkymo subjektus, veterinarinio patvirtinimo ir įregistravimo tvarkos aprašo 9.3–9.4 papunkčiuose, ir nurodyti šiuos duomenis: ūkinių gyvūnų, kuriuos numato karantinuoti, rūšis, atsakingo asmens vardą, pavardę ir kontaktinius duomenis.“

2. Pakeičiu 12.1 papunktį ir jį išdėstau taip:

„12.1. karantinuojamiems ūkiniams gyvūnams laikyti skirtos patalpos, atitinkančios Ūkinių gyvūnų gerovės reikalavimus, patvirtintus Valstybinės maisto ir veterinarijos tarnybos direktoriaus 2019 m. rugsėjo 20 d. įsakymu Nr. B1-690 „Dėl Ūkinių gyvūnų gerovės reikalavimų patvirtinimo“, ir specialiuosius gyvūnų gerovės reikalavimus (jeigu tokie yra) (toliau – karantino patalpos). Karantino patalpose turi būti įrengta vandens tiekimo sistema;“.

3. Pakeičiu 12.2 papunktį ir jį išdėstau taip:

„12.2. ūkinių gyvūnų pakrovimo ir iškrovimo rampa, atitinkanti 2004 m. gruodžio 22 d. Tarybos reglamento (EB) Nr. 1/2005 dėl gyvūnų apsaugos juos vežant ir atliekant susijusias operacijas ir iš dalies keičiančio direktyvas 64/432/EEB ir 93/119/EB ir Reglamentą (EB) Nr. 1255/97 I priedo III skyriaus 1.3 ir 1.4 papunkčių reikalavimus;“.

4. Pakeičiu 29 punktą ir jį išdėstau taip:

„29. Pasibaigus ūkinių gyvūnų karantinavimo laikui, trečiosios šalies importuotojos reikalavimus atitinkantys ūkiniai gyvūnai karantino punkte turi būti pakraunami į transporto priemonę, atitinkančią Transporto priemonių, kuriomis vežami gyvūnai, valymo, plovimo ir dezinfekavimo tvarkos aprašo, patvirtinto Valstybinės maisto ir veterinarijos tarnybos direktoriaus 2017 m. spalio 20 d. įsakymu Nr. B1-684 „Dėl Transporto priemonių, kuriomis vežami gyvūnai, valymo, plovimo ir dezinfekavimo tvarkos aprašo patvirtinimo“, reikalavimus, ir vežami į trečiąją šalį arba kitą vietą (pvz., aerouostą), kurioje jie bus perkraunami į kitą reikalavimus atitinkančią transporto priemonę (pvz., lėktuvą) ir iš kurios tiesiogiai bus transportuojami į trečiąją šalį. Tiek ūkinių gyvūnų pakrovimo į transporto priemonę, tiek jų transportavimo metu turi būti užtikrinama, kad ūkiniai gyvūnai neturėtų sąlyčio su kitais ūkiniais gyvūnais.“

5. Pakeičiu 34 punktą ir jį išdėstau taip:

„34. Valstybinės maisto ir veterinarijos tarnybos teritoriniai padaliniai, vadovaudamiesi Lietuvos Respublikos veterinarijos įstatymu, 2017 m. kovo 15 d. Europos Parlamento ir Tarybos reglamentu (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas), ir kitais veterinarinę kontrolę reglamentuojančiais teisės aktais, kontroliuoja karantino punktus, siekdami nustatyti, kaip laikomasi Tvarkos apraše ir šalių importuotojų nustatytų gyvūnų karantinavimo reikalavimų.“

6. Pakeičiu 37 punktą ir jį išdėstau taip:

„37. Asmenų prašymai nagrinėjami ir atsakymai į juos teikiami Lietuvos Respublikos viešojo administravimo įstatymo, Asmenų prašymų ir skundų nagrinėjimo viešojo administravimo subjektuose taisyklių, patvirtintų Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Prašymų ir skundų nagrinėjimo ir asmenų aptarnavimo viešojo administravimo subjektuose taisyklių patvirtinimo“, Valstybinės maisto ir veterinarijos tarnybos direktoriaus 2007 m. spalio 31 d. įsakymo Nr. B1-790 „Dėl asmenų prašymų ir skundų nagrinėjimo Valstybinėje maisto ir veterinarijos tarnyboje“ nustatyta tvarka.“

Direktorius	Mantas Staškevičius